ແຜ່ນດິນໄຫວ ທີ່ເທີກກີ ທຳລາຍບ້ານເຮືອນຫລາຍຫລັງ ແລະ 57 ຄົນເສັຍຊີວິດ
ຂ່າວອື່ນໆ: ການໂຈມຕີສະລະຊີບດ້ວຍລະເບີດລົດສັ່ນສະ ເທືອນເມືອງລາຮໍ ຂອງປາກີສຖານ; ຣັຖມຸນຕີປ້ອງກັນປະ ເທດສະຫະຣັດເດີນທາງໄປຮອດກຸງຄາບູລ; ຢ່າງນ້ອຍ ມີ
ແຜ່ນດິນໄຫວທ່ີມີຄວາມແຮງ ໄດ້ສັ່ນສະເທືອນຫລາຍໝູ່ບ້ານໃນພາກ ຕາເວັນອອກຂອງເທີກກີ ທຳລາຍບ້ານເຮືອນຫລາຍຫລັງແລະເຮັດໃຫ້ ປະຊາຊົນຢ່າງນ້ອຍ 57 ຄົນເສັຍຊີວິດໄປ ຫໍຄວບຄຸມແຜ່ນດິນໄຫວ Kandili ຂອງເທີກກີ ກ່າວວ່າ ແຜ່ນດິນໄຫວ ທີ່ມີຄວາມແຮງ 6 0 ໄດ້ປະທະແຂວງ Elazig ໃນຕອນເຊົ້າມືດວັນຈັນມື້ນີ້ ເວລາ 4:23 ໂມງຕາມເວລາໃນທ້ອງຖິ່ນແລະມີຈຸດໃຈກາງຢູ່ໃກ້ໆ ກັບເມືອງ Karakocan ແຜ່ນດິນໄຫວໄດ້ເຮັດໃຫ້ພວກບ້ານເຮືອນທ່ີກໍ່ສ້າງດ້ວຍກ່ອນຫິນພູແລະ ດິນຈີ່ເຮັດດ້ວຍຂີ້ຕົມ ເພພງັລົງ ແລະເຮັດໃຫ້ຫໍຍອດແຫລມຂອງໂບດ ອີສລາມຫລາຍແຫ່ງໃນຫລາຍໝູ່ບ້ານຫັກພັງລົງ ພວກຊ່ອຍກູ້ໄພໄດ້ພະຍາຍາມຊ່ອຍກູ້ຊີວິດພວກຜູ້ຄົນທ່ີຕົກຄ້າງໃນກ້ອງສິ່ງທີ່ຫັກພັງລົງທັບນັ້ນ ປະຊາຊົນຫລາຍກວ່າ 70 ຄົນໄດ້ຮັບບາດເຈັບແລະຖືກສົ່ງໄປຍັງໂຮງໝໍແຫ່ງຕ່າງໆ ດ້ວຍຍວດຍານພາຫະນະທັມມະດາແລະລົດ ໂຮງໝໍ ພວກພນັກງານຊ່ອຍບັນເທົາທຸກເທີກກີໄດ້ເອົາເຄື່ອງບັນເທົາທຸກຕ່າງໆ ໄປແຈກຢາຍໃຫ້ພວກຊາວເມືອງ ຕຳຫລວດປາກີສຖານກ່າວວ່າ ການໂຈມຕີສະລະຊີບດ້ວຍລະເບີດລົດ ພລັງແຮງ ໄດ້ສັ່ນສະເທືອນເມືອງ Lahore ໃນພາກຕາເວັນອອກຂອງ ປາກີສຖານ ໂດຍໄດ້ສັງຫານຜູ້ຄົນ ຢ່າງນ້ອຍ 11 ຄົນແລະເຮັດໃຫ້ ບາດເຈັບອີກ ຢ່າງນ້ອຍ 60 ຄົນ ບັນດາເຈົ້າໜ້າທ່ີໂຮງໝໍ ກ່າວວ່າ ແມ່ຍິງຄົນນຶ່ງແລະເດັກນ້ອຍຄົນນຶ່ງ ແມ່ນຮວມຢູ່ໃນຈຳນວນພວກທ່ີເສັຍຊີວິດໃນການໂຈມຕີຄັ້ງນີ້ ການວາງລະເບີດໃນຕອນເຊົ້າວັນຈັນມື້ນີ້ ໃນຊ່ວງເວລາຜູ້ຄົນໄປລ້າໄປການ ໄດ້ສົ່ງຜົນໃຫ້ພື້ນດິນຫຍຸບລົງເປັນຂຸມກວ້າງໃຫຍ່ ຢູ້ທາງນອກອົງ ການສືບສວນຂອງຣັຖບານກາງ ຊ່ຶງເປັນສຳນັກງານໃຫຍ່ຂອງຝ່າຍຕຳ ຫລວດສືບສວນ ຍັງບໍ່ທັນມີຜູ້ໃດອ້າງເອົາຄວາມຮັບຜິດຊອບໃນການໂຈມຕີຄັ້ງນີ້ເທື່ອ ເຈົ້າໜ້າທ່ີປາກີສຖານກ່າວວ່າ ມີອາຄານຕື່ມອີກຫລາຍຫລັງ ໄດ້ຮັບຄວາມເສັຍຫາຍຈາກແຮງ ລະເບີດຄັ້ງນີ້ ທ່ານ Robert Gates ຣັຖມຸນຕີປ້ອງກັນປະເທດສະຫະຣັດ ເດີນທາງ ໄປຮອດນະຄອນ ຫລວງຄາບູລ ໃນວັນຈັນມື້ນີ້ ບ່ອນທ່ີທ່ານມີໝາຍກຳ ນົດທ່ີຈະທຳການພົບປະຫາລື ກັບບັນດາຜູ້ບັນຊາການທະຫານສູງສຸດ ຂອງທ່ານແລະບັນດາເຈົ້າໜ້າທ່ີຂັ້ນສູງຂອງອັຟການີສຖານ ການເດີນທາງໄປຍັງອັຟການີສຖານຄັ້ງນີ້ ນັບວ່າເປັນຄັ້ງທຳອິດຂອງທ່ານ Gates ນັບແຕ່ການສົ່ງທະຫານອາເມຣິກັນອີກ 3 ໝື່ນຄົນໄປເສີມກຳລັງໃນອັຟການີສຖານ ຂອງປະທານາທິບໍດີບາຣັກໂອບາມາໄດ້ ເລີ້ມຕົ້ນຂຶ້ນ ທ່ານ Gates ໄດ້ສະແດງການຮັບຮູ້ຕໍ່ຄວາມກ້າວໜ້າທີ່ ໄດ້ຮັບ ຫວ່າງໄວໆມານີ້ ໃນການຕໍ່ຕ້ານກັບກຸ່ມຕາລີບັນ ຮວມທັງການບຸກໂຈມຕີເພື່ອເຂົ້າຄວມຄຸມເອົາ ທ່ີໝັ້ນຂອງກຸ່ມຕາລີບັນໃນເຂດເມືອງ Marjah ນຳນັ້ນ ເຖິງຢ່າງໃດກໍດີ ຣັຖມຸນຕີປ້ອງກັນປະເທດສະຫະຣັດໄດ້ລະມັດລະວັງທ່ີຈະບໍ່ສະແດງຄວາມເຫັນໃນແງ່ດີຫລາຍເກີນໄປ ກ່ຽວກັບເຫດການທີ່ ຜັນຂະຫຍາຍອອກໃນທາງບວກຫວ່າງໄວໆມານີ້ ໂດຍກ່າວວ່າຍັງມີມື້ວັນທີ່ຫຍຸ້ງຍາກ ລໍຖ້າຢູ່ຂ້າງໜ້າຢູ່ ໃນການສູ້ຣົບກັບກຸ່ມຕາລີບັນນັ້ນ ນອກນັ້ນ ທ່ານ Gates ຍັງໄດ້ກ່າວເຕືອນອິຣ່ານເຊັ່ນກັນ ຕໍ່ການໃຫ້ ການຊ່ອຍເຫລືອແກ່ກຸ່ມຕາລີບັນນັ້ນ ຊຶ່ງທ່ານ Gates ກ່າວວ່າອິຣ່ານ ຄວນຈະເຂົ້າໃຈດີວ່າ ປະຕິກິຣິຍາຂອງສະຫະຣັດຕໍ່ເຣື່ອງນີ້ ຈະບໍ່ເປັນສິ່ງທ່ີອິຣ່ານຢາກຈະຄິດເຖິງ ພວກທ່ີເຫັນເຫດການເກີດຂຶ້ນ ໃນພາກກາງຂອງໄນຈີເຣັຍ ກ່າວວ່າ ຢ່າງນ້ອຍມີຜູ້ຄົນເສັຍຊີວິດ 200 ຄົນໃນວັນອາທິດວານນີ້ໃນເຫດການ ວຸ້ນວານ ທີ່ເກີດຂຶ້ນລະຫວ່າງຊາວມຸສລິມແລະຊາມຄຣີສຕຽນ ແຕ່ວ່າ ທ່ີປຶກສາປະຈຳເຈົ້າແຂວງ ແຂວງນຶ່ງຂອງໄນຈີເຣັຍ ກ່າວວ່າ ຢ່າງນ້ອຍປະຊາຊົນ 500 ຄົນເສັຍຊີວິດໄປ ໃນການໃຫ້ສັມພາດທາງໂທຣະສັບ ທ່ານ Dan Manjang ທ່ີປຶກສາ ປະຈຳຣັຖບານແຂວງ Plateau ຍັງກ່າວຕື່ມວ່າ ໄດ້ມີການຈັບກຸມຜູ້ຄົນ 95 ຄົນ ນັບແຕ່ເກີດຄວາມວຸ້ນວາຍຂຶ້ນ ບັນດາເຈົ້າໜ້າທ່ີກ່າວວ່າ ພວກຄົນລ້ຽງສັດທ່ີຍ້າຍຖ່ິນໄປເລື້ອຍໆ ໄດ້ທຳການໂຈມຕີ 3 ໝູ່ບ້ານຢູ່ໃກ້ໆ ກັບເມືອງ Jos ໃນເວລາປະມານ 3 ໂມງຕອນເຊົ້າຕາມເວລາໃນທ້ອງຖ່ິນໃນວັນອາທິດວານນີ້ ໂດຍໄດ້ພາ ກັນເອົາໄຟຈູດບ້ານເຜົາເຮືອນແລະໂຈມຕີພວກຊາວບ້ານດ້ວຍມີດພ້າ ໃນເວລາຕໍ່ມາ ພວກນັກຂ່າວໄດ້ ນັບສົບວ່າມີຫລາຍກວ່າ 100 ສົບໃນໝູ່ບ້ານ Dogo Hahawa ໃນຂະນະດຽວກັນໄດ້ມີການນຳສົບ 18 ສົບໄປໄວ້ໃນໂຮງເກັບສົບທ່ີເມືອງ Jos ຜູ້ທ່ີເຫັນເຫດການກ່າວວ່າ ພວກທ່ີເສັຍຊີວິດໄປນັ້ນ ສ່ວນຫລາຍເປັນ ພວກແມ່ຍິງແລະເດັກນ້ອຍ ສະຫະຣັດແລະເກົາຫລີໃຕ້ໄດ້ເລີ້ມທຳການຊ້ອມຣົບຮ່ວມກັນ ນຶ່ງມື້ຫລັງ ຈາກເກົາຫລີເໜືອປະນາມການຊ້ອມຣົບດັ່ງກ່າວວ່າ ເປັນການກະກຽມທຳການໂຈມຕີ ແລະເຕືອນວ່າຕົນຈະເສີມຄັງອາວຸດນີວເຄລັຍຂອງຕົນເພື່ອເປັນການຕອບໂຕ້ ກອງບັນຊາການຮ່ວມກຳລັງ ສະຫະຣັດແລະເກົາຫລີໃຕ້ກ່າວໃນວັນຈັນມື້ນີ້ວ່າ ທະຫານສະຫະຣັດປະມານ 18 ພັນຄົນແລະທະຫານເກົາຫລີໃຕ້ຫລາຍກວ່າ 20 ພັນຄົນ ກຳລັງປະກອບສ່ວນໃນການຊ້ອມຣົບປະຈຳປີຄັ້ງນີ້ ຊຶ່ງບັນລະຍາຍວ່າເປັນການຊ້ອມເພື່ອປ້ອງກັນໂຕເທົ່ານັ້ນ ໃນວັນອາທິດວານນີ້ ອົງການຂ່າວກາງຂອງທາງການເກົາຫລີເໜືອໄດ້ອ້າງ ຄຳເວົ້າຂອງນາຍທະຫານຂັ້ນອາວຸໂສທ່ານນຶ່ງ ທີ່ເວົ້າວ່າການຊ້ອມ ຣົບດັ່ງກ່າວຈະເຮັດໃຫ້ການດຳເນີນຂັ້ນຕອນເພື່ອເຮັດໃຫ້ແຫລມເກົາຫລີເປັນເຂດປອດອາວຸດນີວເຄລັຍນັ້ນ ຕົກຢູ່ໃນສະພາບບໍ່ໄປບໍ່ມາ ນອກນັ້ນ ເກົາຫລີເໜືອຍັງກ່າວຕື່ມວ່າ ຕົນຈະບໍ່ປະຕິບັດຕາມສັນຍາສະງົບເສິກ ທີ່ໄດ້ເຮັດໃຫ້ສົງຄາມເກົາຫລີໃນລະຫວ່າງປີ 1950 ຫາ 53 ຍຸດຕິລົງນັ້ນ ອີກຕໍ່ໄປ ຄຳເຕືອນດັ່ງກ່າວມີຂຶ້ນໃນຂະນະທີ່ມີການສືບຕໍ່ດຳເນີນຄວາມພະຍາ ຍາມທາງການທູດ ເພື່ອຮື້ຟື້ນການເຈຣະຈາທ່ີຕົກຢູ່ໃນສະພາບບໍ່ຄືບໜ້າກ່ຽວກັບການຢຸດໂຄງການນີວເຄລັຍຂອງເກົາຫລີເໜືອນັ້ນ ຣັຖບານໄທກ່າວວ່າ ຕົນວາງແຜນທ່ີຈະໃຊ້ມາດຕະການຮັກສາຄວາມປອດໄພທ່ີເຂັ້ມງວດ ໂດຍອະນຸມັດໃຫ້ພວກທະຫານມີອຳນາດຢ່າງກວ້າງຂວາງ ເພື່ອຮັບມືກັບການໂຮມຊຸມນຸມປະທ້ວງ ທີ່ກຳນົດຈະມີຂຶ້ນ ໃນວັນອາທິດໜ້ານີ້ ຂອງພວກສະໜັບສະໜຸນອະດີດນາຍົກຣັຖມຸນຕີທັກສິນ ຊິນນະວັດ ທ່ີກຳລັງໜີໂທດຢູ່ຕ່າງປະເທດນັ້ນ ຮອງນາຍົກຣັຖມຸນຕີໄທ ທ່ານສຸເທບ ທອກສຸບັນ ກ່າວໃນວັນຈັນມື້ນີ້ວ່າ ທ່ານຈະຂໍຮ້ອງຄນະຣັຖບານໃນວັນອັງຄານມື້ອື່ນນີ້ ໃຫ້ນຳໃຊ້ກົດໝາຍເພື່ອຄວາມປອດໄພພາຍໃນປະເທດ ຊຶ່ງຈະອະນຸຍາດໃຫ້ພວກທະຫານຊ່ອຍຕຳຫລວດຮັກສາຄວາມສະງົບໄດ້ ແລະໃຫ້ອຳນາດແກ່ພວກເຈົ້າໜ້າທ່ີ ມີສິດຫ້າມຜູ້ຄົນສັນຈອນໄປມາໃນຍາມກາງຄືນແລະຫ້າມປະຊາ ຊົນທຳການໂຮມຊຸມນຸມກັນ ການໂຮມຊຸມນຸມປະທ້ວງ ທ່ີກຳນົດຈະມີຂຶ້ນໃນວັນທີ14 ມີນານີ້ ຈະຢູ່ພາຍໃຕ້ການນຳພາຂອງແນວຮ່ວມເພື່ອປະຊາທິປະໄຕຕໍ່ຕ້ານອຳນາດຜະເດັດການຫລືກຸ່ມ UDD ທ່ີນິຍົມທັກສິນ ຫລືພວກເສື້ອແດງນັ້ນ ທ່ານທັກສິນໄດ້ຂຽນຂໍ້ຄວາມອອກທາງຄອມພີວເຕີໃນວັນເສົາຜ່ານມາ  ຮຽກຮ້ອງພວກສະໜັບສະໜຸນທ່ານໃຫ້ໄປຮ່ວມໃນການໂຮມຊຸມນຸມປະທ້ວງ ແລະຮຽກຮ້ອງໃຫ້ພວກສະໜັບສະໜຸນທ່ານ ດຳເນີນງານເພື່ອປະຊາທິປະໄຕ ຄວາມຍຸຕິທັມແລະຄວາມສະເໝີພາບໃນໄທ ປະຊາຊົນອິຣັກບໍ່ໄດ້ເອົາຫົວຊາຕໍ່ການໂຈມຕີຂອງພວກກະບົດ ທ່ີໄດ້ສັງຫານຜູ້ຄົນ 38 ຄົນໃນວັນອາທິດວານນີ້ ແລະພາກັນອອກໄປລົງ ຄະແນນສຽງປ່ອນບັດເອົາສະມາຊິກສະພາ ໃນການເລືອກຕັ້ງທີ່ສະຫະ ຣັດເອີ້ນວ່າ ເປັນເຫດການສຳຄັນທາງປວັດສາດຂອງອິຣັກ ການປ່ອນບັດຄັ້ງນີ້ເປັນການ ເລືອກຕັ້ງແຫ່ງຊາດຄັ້ງທີສອງໃນອິຣັກ ນັບແຕ່ກຳລັງຂອງປະເທດພັນທະມິດ ພາຍໃຕ້ການນຳພາຂອງສະຫະຣັດ ເຂົ້າຮຸກຮານເພື່ອຂົບໄລ່ Saddam Hussein ອະດີດຈອມຜະເດັດ ການອິຣັກ ໃນປີ2003 ເປັນຕົ້ນມາ ຍັງອີກຫລາຍມື້ຈຶ່ງຈະຮູ້ຈັກຜົນຂອງການເລືອກຂັ້ນຕົ້ນນັ້ນ ປະທານາທິບໍດີບາຣັກໂອບາມາ ກ່າວວ່າ ປະຊາຊົນອິຣັກໄດ້ກ້າວໄປຂ້າງໜ້າ ເພື່ອສ້າງສາປະເທດຂອງເຂົາເຈົ້າ ເຖິງແມ່ນປະເຊີນກັບໄພ ຂົ່ມຂູ່ແຫ່ງຄວາມຮຸນແຮງ ກໍຕາມ ທ່ານໂອບາມາໄດ້ກ່າວຍ້ອງຍໍກຳລັງ ຮັກສາຄວາມປອດໄພຂອງອິຣັກ ທ່ີໄດ້ປົກປັກຮັກສາພວກປະຊາຊົນທີ່ ໄປໃຊ້ສິດຂອງເຂົາເຈົ້າ ຢູ່ໜ່ວຍປ່ອນບັດນັ້ນ ທ່ານ Nouri al-Maliki ນາຍົກຣັຖມຸນຕີ ນິກາຍ Shi’ite ປະເຊີນກັບ ການແຂ່ງຂັນທ່ີຍຸ່ງຍາກ ຈາກພວກພັນທະມິດເກົ່າ ທ່ີນິຍົມນິກາຍ Shi’ite ຕລອດທັງພວກນັກການເມືອງນິກາຍຊຸນນີ ແລະຊາວ Kurds ຄາດວ່າຈະບໍ່ມີພັກການເມືອງໃດຈະໄດ້ຮັບໄຊຊະນະຢ່າງຂາດຮອຍ ໃນການເລືອກຕັ້ງຄັ້ງນີ້ ດັ່ງນັ້ນ ຈຶ່ງເບິ່ງຄືວ່າ ຣັຖບານຊຸດໃໝ່ຂອງອິຣັກ ຈະເປັນຣັຖບານປະສົມ